Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
konaného dňa 25. septembra 2007

Materiál číslo: 78/2007 	

K bodu: Podnety na obstaranie zmien a doplnkov územného plánu hlavného
                 mesta SR Bratislavy

Predkladá: 	Návrh uznesenia:

Marián Miškanin                    	Miestne zastupiteľstvo mestskej časti 
prednosta	Bratislava-Petržalka
	
	s ch v a ľ u j e

	podnety na obstaranie zmien a doplnkov 
územného plánu hlavného mesta SR
Bratislavy v znení ako je uvedené 
v materiáli

Prerokované:
v miestnej rade
dňa 11.9.2007

Spracoval:
oddelenie ÚRaD

Dôvodová správa

	Uznesením Mestského zastupiteľstva hlavného mesta SR Bratislavy č.123/2007 zo dňa 31.5.2007 bol schválený Územný plán hlavného mesta SR Bratislavy s účinnosťou od 1.9.2007.
	Listom doručeným dňa 6.8.2007 požiadal námestník primátora hlavného mesta SR Bratislavy Tomáš Korček starostu mestskej časti Bratislava-Petržalka o predloženie podnetov, ktoré z pohľadu našej mestskej časti pokladá za účelné pre obstaranie zmien a doplnkov schváleného územného plánu hlavného mesta.
	Po zosumarizovaní podnetov od všetkých mestských častí Bratislavy budú tieto vyhodnotené a následne hlavné mesto zabezpečí obstaranie zmien a doplnkov primerane podľa ustanovení § 22 až 28 stavebného zákona.
	Podnety na obstaranie zmien a doplnkov schváleného územného plánu hlavného mesta vyplynuli z nasledovných skutočností:
	1. Proces schvaľovania nového územného plánu mesta sa neúmerme predlžoval, a to  od roku 2005 až do roku 2007, preto už v tomto období boli zo strany právnických osôb a iných subjektov dávané podnety na nové funkčné využitie územia ako bolo navrhované v novom územnom pláne. 
2. V čase od schválenia nového územného plánu mesta (31.5.2007) do jeho učinnosti (1.9.2007) platil ešte starý územný plán (Aktualizácia územného plánu hlavného mesta SR Bratislavy, rok 1993 v znení neskorších zmien a doplnkov), podľa ktorého stavebný úrad  vydával územné rozhodnutia, či stavebné povolenia. Niektoré nové územné rozhodnutia, či stavebné povolenia boli vydané na pozemkoch s iným funkčným využitím územia ako je v schválenom územnom pláne.
	Materiál bol kladne prerokovaný na zasadnutí komisie ÚPVaD dňa 27.8.2007 a dňa 11.9.2007 na rokovaní miestnej rady, ktorá uznesením č.70/2007 odporučila Miestnemu zastupiteľstvu mestskej časti Bratislava-Petržalka schváliť predložené podnety na obstaranie zmien a doplnkov územného plánu hlavného mesta SR Bratislavy. 

Podnety na obstaranie zmien a doplnkov územného plánu 
hlavného mesta SR Bratislavy

	Podnety na obstaranie zmien a doplnkov schváleného územného plánu hlavného mesta SR Bratislavy sú spracované v zmysle pokynov hlavného mesta a sú špecifikované v prilože-ných formulároch:

S T A N O V I S K O
komisie územného plánu, výstavby a dopravy

Komisia územného plánu, výstavby a dopravy Miestneho zastupiteľstva mestskej časti Bratislava-Petržalka prerokovala na zasadnutí dňa 27.8.2007 podnety na obstaranie zmien a doplnkov schváleného územného plánu hlavného mesta SR Bratislavy. 
Komisia v uvedenej veci prijala nasledovné uznesenie:
Komisia sa dohodla na postupe podania podnetov, vzhľadom na enormné množstvo problematiky týkajúce sa územia Petržalky. Každý člen poznajúc potreby okolia svojho bydliska môže podať návrh zmeny na predpísanom tlačive, ktorý sa každému zašle elektronickou formou. Samozrejme podnet môže byť podaný aj za inú lokalitu Petržalky. Konečný termín k zapracovaniu je 3.9.2007 a návrh zmeny treba podať na oddelení ÚRaD miestneho úradu.

Hlasovanie:  za:  8,  proti:  0,  zdržal sa:  0

	Ing. Ľudovít Augustín
	   predseda komisie
	         v.r.